**Vadlīnijas Covid-19 infekcijas ierobežošanas pamatprincipu un no tiem izrietošo prasību ievērošanai**

**Liepājas pilsētas izglītības iestādēs**

Liepājas pilsētas pašvaldības izstrādātās “Vadlīnijas Covid-19 infekcijas ierobežošanas pamatprincipu un no tiem izrietošo prasību ievērošanai Liepājas pilsētas izglītības iestādēs” (turpmāk – Vadlīnijas) nosaka galvenos pamatprincipus un piemērojamās rīcības, lai maksimāli novērstu Covid-19 infekcijas izplatību Liepājas izglītības iestādēs 2020./2021.mācību gadā.

Vadlīnijas izstrādātas, pamatojoties uz:

* Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai”
* 2020.gada 6.novembra rīkojumu Nr.655 “Par ārkārtējās situācijas izsludināšanu”
* 2002.gada 27.decembra ministru kabineta noteikumi Nr.610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”
* Valsts izglītības satura centra izstrādātās “Vadlīnijas klātienes, kombinētu un attālinātu mācību īstenošanai” (Metodiskie ieteikumi vispārējās un profesionālās izglītības iestādēm Covid-19 izplatības laikā)
* Izglītības un zinātnes ministrijas izstrādātajiem “Ieteikumi izglītības iestādēm piesardzības pasākumu īstenošanai Covid-19 infekcijas izplatības ierobežošanai”, kas piemērojami no 2020.gada 1.augusta;
* Slimību profilakses un kontroles centra rekomendācijām;
* Pasaules Veselības organizācijas rekomendācijas.

Pamatojoties uz Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 4.punktu, lai novērstu Covid-19 izplatību, ir ievērojami šādi pamatprincipi:

* Informēšana;
* Distancēšanās;
* Higiēna;
* Personas veselības stāvokļa uzraudzība.

Vadlīnijas minētos pamatprincipus dala pa prioritātēm:

|  |  |
| --- | --- |
|  | Obligāti ievērojami pamatprincipi |
|  | Rekomendējami ieviešamas pamatprincipi |
|  | Pamatprincipi, kuru ieviešanu var izvērtēt papildu epidemioloģiskajai drošībai |

**!!!Ņemot vērā saslimstības rādītājus gan valstī kopumā, gan Liepājas pilsētā, līdz saslimstības rādītāju mazināšanās brīdim un kamēr ir spēkā valstī noteiktie ierobežojumi Covid-19 saslimstības mazināšanai, obligāti ievērojami visi Covid-19 izplatības novēršanas pamatprincipi.**

Vadlīnijās izmantoto terminu skaidrojumi:

* Izglītojamo grupa – viena klase vai vienas klases daļa.
* Mutes un deguna aizsegs:
* Medicīniskā sejas maska;
* Higiēnas sejas maska.
* Izolācijas ievērošana:
* Pašizolācija: personas nošķiršanās no citām personām dzīvesvietā vai uzturēšanās vietā, lai novērstu inficēšanās riskus citām personām, ja ir epidemioloģiski pamatotas aizdomas, ka šī persona ir atradusies paaugstināta inficēšanās riska apstākļos. Par pašizolācijas laiku darbnespējas lapa netiek izsniegta;
* Izolācija: Ja persona saslimusi ar Covid-19, jāievēro izolācija ārstniecības iestādē vai dzīvesvietā. Izolācijas laikā persona nepamet ārstniecības iestādi, uzturēšanās vietu vai dzīvesvietu un ir pieejama saziņai un sadarbībai ar ģimenes ārstu un citām ārstniecības personām, izņemot gadījumu, ja personai nepieciešama medicīniskā palīdzība saskaņā ar ārsta norīkojumu. Šādā gadījumā persona lieto medicīnisko sejas masku un ievēro citus ārsta norādījumus attiecībā uz piesardzības pasākumiem Covid-19 izplatības ierobežošanai; nepakļauj citas personas inficēšanās riskam, neveido tiešus kontaktus ar citiem cilvēkiem (neuzņem viesus, nedodas privātās vizītēs, uz darbu, sabiedriskām un publiskām vietām un telpām); ievēro centra epidemiologa un ārsta norādījumus; izolāciju pārtrauc tikai ar ārstējošā ārsta atļauju. Tiek izsniegta B darbnespējas lapa;
* Mājas karantīna: mājas karantīnu ievēro, ja personu SPKC ir atzinis par Covid-19 kontaktpersonu. Personai nosaka mājas karantīnu 14 dienas pēc pēdējā kontakta ar personu, kam apstiprināta Covid-19 infekcija. Mājas karantīnas laikā persona uzturas dzīvesvietā vai citā uzturēšanās vietā un ir pieejama saziņai un sadarbībai ar ģimenes ārstu un citām ārstniecības personām; nepakļauj citas personas inficēšanās riskam, neveido tiešus kontaktus ar citiem cilvēkiem (neuzņem viesus, nedodas privātās vizītēs, uz darbu, sabiedriskām un publiskām vietām un telpām, kur uzturas daudz cilvēku), ievēro centra epidemiologa un ārsta norādījumus, mājas karantīnu pārtrauc tikai ar ārstējošā ārsta atļauju. Tiek izsniegta B darbnespējas lapa.

Vadoties no Vadlīnijām, 09.06.2020. MK noteikumiem Nr. 360, aktuālajām SPKC un IZM rekomendācijām, Izglītības iestāde nosaka kārtību un atbildīgos par noteikto pamatprincipu (personas veselības stāvokļa uzraudzība, higiēna, distancēšanās, informēšana) un no tiem izrietošo prasību ievērošanu, tai skaitā

* par izglītojamo un citu apmeklētāju plūsmas organizēšanu un kontroli, koplietošanas telpu izmantošanu, ēdināšanas organizēšanu;
* iepazīstina ar noteikto kārtību izglītojamos, viņu likumiskos pārstāvjus, darbiniekus un pakalpojumu sniedzējus, kā arī to publisko iestādes vai dibinātāja tīmekļvietnē

**Pamatprincipi, rīcību vadlīnijas, nepieciešamie resursi un atbildīgās personas**

|  |  |  |  |
| --- | --- | --- | --- |
| **Pamatprincipi** | **Vadlīnijas** | **Nepieciešamie resursi** | **Atbildīgais** |
| **Izglītojamo veselības stāvokļa uzraudzība** | **Pirms ierašanās izglītības iestādē:**   1. Izglītojamo veselības stāvokļa uzraudzība primāri balstās uz vecāku un skolēnu atbildību. 2. Izglītojamo vecāki tiek aicināti vērot savu bērnu veselības stāvokli un nevest/nelaist uz izglītības iestādi, ja bērnam novērojamas infekciju slimības pazīmes, jo īpaši augšējo elpceļu saslimšanas pazīmes. 3. Izglītojamais nedrīkst apmeklēt izglītības iestādi, ja kādam no ģimenes locekļiem, ar kuriem dzīvo kopā, piemērota stingra mājas karantīna un SPKC izglītojamo noteicis par kontaktpersonu. Apmeklējuma aizlieguma ilgumu nosaka SPKC. 4. Ja izglītojamā mājsaimniecības loceklim noteikta  14 dienu pašizolācija un mājsaimniecības loceklim nav slimības pazīmju, izglītojamais drīkst apmeklēt izglītības iestādi. Ja pašizolācijā esošajai personai parādās slimības pazīmes, izglītojamais nedrīkst apmeklēt izglītības iestādi, kamēr nav noskaidrots slimības pazīmju iemesls. 5. Izglītojamais nedrīkst apmeklēt izglītības iestādi 14 dienas pēc atgriešanās no valsts, pēc kuras apmeklēšanas atbilstoši SPKC norādījumiem jāievēro 14 dienu pašizolācija. Valstu saslimstības ar Covid-19 rādītāju saraksts katru piektdienu tiek atjaunots SPKC mājas lapā. 6. Vecāki pēc iespējas nodrošina bērnam sejas masku. | * Apliecinājuma lapa: sākoties mācību gadam, izglītojamo vecāki paraksta apliecinājuma lapu, ka bērns ar infekciju slimības pazīmēm netiks vests/laists uz izglītības iestādi un tiks ievēroti epidemioloģiskās drošības pamatprincipi. * apliecinājumā vecāki norāda 2-5 personas prioritārā secībā, kam ziņot, ja, atrodoties izglītības iestādē, izglītojamam pasliktinās veselības stāvoklis, lai vienotos par bērna nokļūšanu mājās. * Ārsta izziņa: ja bērnam ir raksturīgas alerģiskas reakcijas vai citas fizioloģiskas īpatnības, kas izpaužas līdzīgi augšējo elpceļu slimībām, mācību gada sākumā par to jāinformē izglītības iestādes atbildīgā persona, iesniedzot ārsta izziņu. * Infografikas: vecākiem par līdzatbildību epidemioloģiskās drošības nodrošināšanai izglītības iestādēs. * izglītojamiem izglītības iestādēs pie ieejas ar aicinājumu neapmeklēt izglītības iestādi, ja ir novērojamas augšējo elpceļu slimības pazīmes. | * Vecāki un izglītojamie. * Izglītības iestādes noteiktā atbildīgā persona. |
| **Izglītības iestādē:**   1. Klases audzinātājs un mācību stundu skolotāji pastiprināti pievērš uzmanību izglītojamo veselības stāvoklim. 2. Ja izglītojamam, atrodoties mācību iestādē, parādās slimības pazīmes (drudzis, klepus, elpas trūkums):  * Izglītības iestādes noteiktā atbildīgā persona nodrošina izglītojamā izolāciju atsevišķā telpā. Ja šādas telpas nav, izglītojamais izolējams izglītības iestādes norādītā vietā aiz aizslietņa, piem., gaiteņa galā, kur nav cilvēku kustība. Pirmsskolas izglītības iestādē bērns izolējams atsevišķā telpā pieaugušas personas uzraudzībā. Ja atsevišķas telpas nav, bērns paliek grupas telpā, bet nodalāms no pārējiem bērniem ne mazāk kā ar 2 m distanci; * Izglītojamais izmanto mutes un deguna aizsegu. Izglītības iestādes atbildīgā persona pārliecinās, ka sejas aizsegs tiek lietots pareizi. * Ja izglītojamam tāda nav, to nodrošina izglītības iestāde. * atbildīgā persona veic virspusēju bērna veselības stāvokļa novērtējumu: * veic ķermeņa temperatūras mērījumu; * iztaujā izglītojamo par pašsajūtu. * Ja konstatēti nopietni veselības traucējumi, tiek izsaukta Neatliekamā medicīniskā palīdzība (tālr. 113), par to informējot izglītojamā vecākus. * Ja veselības stāvoklis nepieprasa NMP iesaisti, atbildīgā persona informē izglītojamā vecākus, vienojas par izglītojamā nokļūšanu mājās un informē par turpmāk veicamajiem obligātajiem soļiem (saziņa ar ģimenes ārstu, lai konstatētu slimības pazīmju cēloni. Ja slimības pazīmes cēlonis ir Covid-19, vecākiem par to nekavējoties jāinformē izglītības iestāde). Pirmsskolas izglītības iestādēs un 1.-3.klasē izglītojamo uz mājām nogādā vecāks vai vecāku norādītā atbildīgā persona. 4.-12.klašu audzēkņi var doties mājās patstāvīgi, ja vecāki to telefoniski saskaņo. Bērnam jālieto sejas aizsegs. Izglītības iestādes atbildīgā persona pārliecinās, ka sejas aizsegs tiek lietots pareizi.  1. Pēc izglītojamā aiziešanas/aizvešanas atbildīgā persona dezinficē virsmas, kurām izglītojamais pieskāries, un izvēdina telpas. 2. Ja slimības pazīmes novērojamas vairākiem izglītojamiem, ievēro izglītības iestādes infekciju slimību ierobežošanas kārtību. 3. Izglītības iestādes atbildīgā persona, saņemot informāciju par to, ka izglītojamais inficējies ar Covid-19, ziņo par to Slimību profilakses un kontroles centra Kurzemes reģionālajai nodaļai, Izglītības pārvaldei un sastāda saslimušās personas kontaktpersonu sarakstu saskaņā ar SPKC noteiktiem kritērijiem. 4. Par kontaktpersonām tiek atzītas visas personas, ar kurām inficētā persona pēdējo divu dienu laikā pirms inficētās personas saslimšanas pazīmju parādīšanās bijusi vienā telpā ilgāk par 15 minūtēm. Kontaktpersonu sarakstā jānorāda identificēto kontaktpersonu vārds, uzvārds, personas kods, Covid-19 pozitīvās personas vārds uzvārds, ar kuru būts kontaktā, un pēdējā kontakta diena. Kontaktpersonām tiek noteikta mājas karantīna, kurus ilgumu nosaka SPKC vai personas ģimenes ārsts. 5. Pēc kontaktpersonu saraksta sastādīšanas atbildīgā persona sarakstu nosūta uz e-pastu [kontaktpersona@spkc.gov.lv](mailto:kontaktpersona@spkc.gov.lv), informē kontaktpersonas vai viņu likumiskos pārstāvjus un ziņo par kontaktpersonu skaitu Liepājas pilsētas pašvaldības iestādes “Liepājas pilsētas Izglītības pārvalde” atbildīgajai personai. 6. Ja izglītības iestādei, izglītojamam vai darbiniekam Slimību profilakses un kontroles centrs noteicis obligātus pretepidēmijas pasākumus, izglītības iestādei par šo faktu un turpmāko rīcību nekavējoties informē Izglītības kvalitātes valsts dienestu. 7. Ja bērnam noteikts attālinātais mācību process, vecākiem ir iespēja pieteikties “Slimības palīdzības pabalstam”, lai nodrošinātu sākumskolas posma izglītības ieguvi, saglabājot darba tiesiskās attiecības. 8. Izglītojamais izglītības iestādē var atgriezties pēc pilnīgas atveseļošanās ar ģimenes ārsta zīmi par atbilstošu veselības stāvokli. 9. Kontaktpersonas atgriežas izglītības iestādē ar ārsta zīmi. | * Atsevišķa telpa vai aizslietnis izglītojamo izolēšanai. * Mutes un deguna aizsegs. * Digitālie termometri (tiek rekomendēti, lai mazinātu kontaktu ar izglītojamo un vienu priekšmetu vairākkārtēju izmantošanu, kuriem pēc lietošanas nepieciešama sterilizācija. Kamēr nav iegādāti digitālie termometri, izmanto izglītības iestāžu rīcībā esošos manuālos termometru * Dezinfekcijas līdzekļi. * Izglītības iestādes infekciju slimību ierobežošanas kārtība. * SPKC Kurzemes reģionālās nodaļas tālruņa numuri: 63424595, 63424597. * Liepājas pilsētas Izglītības pārvaldes atbildīgā persona: Izglītības pārvaldes vadītājas vietniece Inga Ekuze, tālr. 29259890. | * Klases audzinātājs. * Mācību priekšmetu skolotāji. * Izglītības iestādes noteiktā atbildīgā persona. |
| **Darbinieku veselības stāvokļa uzraudzība** | 1. Darbinieka veselības stāvokļa uzraudzība primāri balstās uz paša darbinieka atbildību. 2. Darbinieki tiek aicināti vērot savu veselības stāvokli un nenākt uz darbu, ja novērojamas infekciju slimības pazīmes, jo īpaši augšējo elpceļu saslimšanas pazīmes, par to informējot darba devēju. 3. Darbinieki lieto sejas maskas visas darba dienas laikā. Ņemot vērā šī brīža saslimstības rādītājus un epidemiologu norādījumus, nedrīkst lietot vizierus. Sejas maskas katram darbiniekam nodrošina valsts. 4. Ja, atrodoties izglītības iestādē, darbiniekam parādās slimības pazīmes (drudzis, klepus, elpas trūkums), darbinieks par to ziņo atbildīgajai personai un dodas mājās. Darbinieka pienākums ir sazināties ar ģimenes ārstu, lai noskaidrotu slimības pazīmju iemeslus. 5. Pēc darbinieka došanās mājās, atbildīgā persona dezinficē virsmas, kurām darbinieks pieskāries, un izvēdina telpas. 6. Izglītības iestādes atbildīgā persona, saņemot informāciju par to, ka darbinieks inficējies ar Covid-19, ziņo par to Slimību profilakses un kontroles centra Kurzemes reģionālajai nodaļai, Izglītības pārvaldei un sastāda saslimušās personas kontaktpersonu sarakstu saskaņā ar SPKC noteiktiem kritērijiem. 7. Par kontaktpersonām tiek atzītas visas personas, ar kurām inficētā persona pēdējo divu dienu laikā pirms inficētās personas saslimšanas pazīmju parādīšanās bijusi vienā telpā ilgāk par 15 minūtēm. Kontaktpersonu sarakstā jānorāda identificēto kontaktpersonu vārds, uzvārds, personas kods, Covid-19 pozitīvās personas vārds uzvārds, ar kuru būts kontaktā, un pēdējā kontakta diena. Kontaktpersonām tiek noteikta mājas karantīna, kurus ilgumu nosaka SPKC vai personas ģimenes ārsts. 8. Pēc kontaktpersonu saraksta sastādīšanas atbildīgā persona sarakstu nosūta uz e-pastu [kontaktpersona@spkc.gov.lv](mailto:kontaktpersona@spkc.gov.lv), informē kontaktpersonas un ziņo par kontaktpersonu skaitu Liepājas pilsētas pašvaldības iestādes “Liepājas pilsētas Izglītības pārvalde” atbildīgajai personai. 9. Ja izglītības iestādei, izglītojamam vai darbiniekam Slimību profilakses un kontroles centrs noteicis obligātus pretepidēmijas pasākumus, izglītības iestādei par šo faktu un turpmāko rīcību nekavējoties informē Izglītības kvalitātes valsts dienestu. 10. Covid-19 saslimušajam, viņa kontaktpersonai, kura atrodas karantīnā, un ar Covid-19 slima bērna kopējam izsniedz darbnespējas lapu B. Slimības lapu apmaksā VSAA, kad tā ir noslēgta: saslimušajam un kontaktpersonai – par visu periodu, saslimuša bērna kopējam – par 14 dienām (21 dienu, ja bērns ārstējies slimnīcā). Personai, kurai tiek izsniegta darbnespējas lapa sakarā ar saslimšanu ar Covid-19 vai atrašanos karantīnā no 2020. gada 16. novembra līdz 2021. gada 30. jūnijam, slimības pabalstu piešķir un izmaksā no darbnespējas pirmās dienas. 11. Darbinieks izglītības iestādē var atgriezties pēc pilnīgas atveseļošanās ar ģimenes ārsta zīmi par atbilstošu veselības stāvokli. | * Dezinfekcijas līdzekļi. * Liepājas pilsētas Izglītības pārvaldes atbildīgā persona: Izglītības pārvaldes vadītājas vietniece Inga Ekuze, tālr. 29259890. * SPKC Kurzemes reģionālās nodaļas tālruņa numuri: 63424595, 63424597. | * Izglītības iestādes darbinieki. * Izglītības iestādes noteiktā atbildīgā persona. |
| **Higiēna** | 1. Izglītības iestādē ir noteikta kārtība epidemioloģiskās drošības un higiēnas prasību ievērošanai. Par to ir informēti darbinieki, izglītojamie, viņu vecāki vai likumiskie pārstāvji. 2. Izglītības iestādē ir izvietotas infografikas par higiēnas prasību ievērošanu. 3. Pirmsskolas izglītības iestādes darbinieki mācību procesa laikā un ārpus tā lieto sejas maskas. 4. Darbinieki darbavietās, ja telpā atrodas vairāk par vienu personu, lieto mutes un deguna aizsegus. 5. Sejas maskas var nelietot tikai personas ar acīmredzamiem kustību traucējumiem vai psihiskās veselības traucējumiem, kuru dēļ personai trūkst spēju vai iemaņu sejas masku lietošanai. 6. Izglītības iestādei ir jānodrošina iespēja darbiniekiem un izglītojamiem ievērot roku higiēnu – **jābūt pieejamam siltam ūdenim, ziepēm, individuāli lietojamiem roku slaucīšanas līdzekļiem.** Ja nav pieejams silts ūdens, izglītības iestādē jābūt pieejamiem spirtu saturošiem roku dezinfekcijas līdzekļiem, kas satur vismaz 70% etanola, bet **darbinieki un izglītojamie jāapmāca par to pareizu lietošanu**. 7. Izglītojamie un darbinieki lieto tikai personīgos rakstāmpiederumus. 8. Izglītības iestādē jānodrošina regulāra telpu vēdināšana vai mehāniskā vēdināšana. Mācību telpu pēc katras mācību stundas vēdina vismaz 10 minūtes (ziemā – vismaz 5 minūtes). Gaiteni, atpūtas un rekreācijas telpu pēc katra starpbrīža vēdina vismaz 10–20 minūtes (ziemā – vismaz 5 minūtes). 9. Ja skolā nav mehāniskas vēdināšanas, klase vēdināma, atverot visus logus un durvis. Vēdināšanas laikā izglītojamie klases telpā neatrodas, tādēļ būtiski plānot, lai vēdināšanas laikā tiktu saglabāts izglītojamo plūsmu nesaskaršanās princips. 10. Izglītības iestādē jāveic regulāra telpu tīrīšana. Tīrīšanai jāizmanto dezinfekcijas līdzekļi 11. Izglītības iestādē regulāri jāveic biežāk lietojamo virsmu (durvju rokturi, kāpņu margas, galdu virsmas, krēslu margas, virsmas labierīcībās) dezinfekcija. 12. Virsmu un telpu dezinfekcijai jānodrošina 70 % etanola šķīdums vai nātrija hipohlorīta šķīdums, kā arī citi dezinfekcijas līdzekļi, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi. | * Izglītības iestādes epidemioloģiskās drošības un higiēnas prasību ievērošanas kārtība. * Infografikas: par roku higiēnu, t.sk. šķaudīšanas un klepošanas kultūru. * Infografika par pareizu sejas masku lietošanu. * Roku higiēnas līdzekļi, kas satur vismaz 70% etanola. | * Izglītības iestādes noteiktā atbildīgā persona. |
| Informēšana | 1. Izglītības iestādē atbilstošās vietās izvieto informatīvos līdzekļus par:  * Veselības stāvokļa uzraudzību; * Higiēnas prasību ievērošanu; * Pulcēšanās ierobežojumiem; * Distancēšanās ievērošanu.  1. Atsākoties klātienes mācību procesam, atbildīgā persona/-as informē izglītojamos un darbiniekus par aktuālajiem epidemioloģiskās drošības pasākumiem izglītības iestādē. 2. Atsākoties klātienes mācību procesam, atbildīgā persona/-as informē izglītojamo vecākus par aktuālajiem epidemioloģiskās drošības pasākumiem. 3. Izglītības iestādes atbildīgā persona par epidemioloģisko situāciju sadarbībā ar izglītības iestādes vadītāju izstrādā kārtību informēšanas pasākumu organizēšanai izglītības iestādē un iesniedz izstrādāto kārtību Izglītības pārvaldē. 4. Izglītības iestādes noteiktajai kārtībai un visiem informatīvajiem materiāliem jābūt izvietotiem izglītības iestādes mājas lapā. | * Liepājas pilsētas pašvaldības izstrādātās infografikas. * Klātienē, Liepājas pilsētas pašvaldība ir sagatavojusi pieejamo resursu apkopojums. * Pirms skolēnu atgriešanās skolā vecākus e-klasē un/vai skolas mājas lapā informē par būtiskajām epidemioloģiskās drošības prasībām. | * Pašvaldība par infografiku izstrādi.   - Izglītības iestādes noteiktā atbildīgā persona. |
| Distancēšanās | 1. Izglītības iestāde nosaka kārtību, kādā izglītības iestādē uzturas izglītojamo vecāki un citas personas Covid-19 izplatības mazināšanai. 2. Izglītības iestāde nosaka atbildīgo personu (vai personas) par noteiktās uzturēšanās kārtības ievērošanu. 3. Ja izglītības iestādē pasliktinās epidemioloģiskā situācija, izglītības iestāde maina darba organizāciju, izdodot rīkojumu un informē par to Liepājas pilsētas Izglītības pārvaldi, Izglītības kvalitātes valsts dienestu un vecākus. 4. Vispārējās izglītības programmas apguvi no 1. līdz 4. klasei, ja vienam izglītojamam tiek nodrošināti ne mazāk kā 3 m2 no mācību norises telpas platības. 5. Lai nodrošinātu izglītojamo grupu **distancēšanos**, katra izglītības iestāde, ievērojot izglītojamo grupu skaitu, var īstenot dažādus mācību procesa organizēšanas modeļus, piem.:  * Izglītojamo grupām var noteikt atšķirīgu mācību stundu sākumu un beigu laiku; * Izglītības iestāde var izmantot visu telpu kopumu mācību procesa organizācijai; * Izglītības iestāde var organizēt mācību procesu maiņās; * Izglītības iestāde var izmantot iespējas daļu mācību procesa organizēt attālināti; * Izglītojamie pēc iespējas visu dienu pavada vienā telpā un mācību priekšmetu skolotāji iet uz attiecīgo telpu.  1. Izglītojamo ēdināšanas organizēšana:  * Katra izglītības iestāde, ievērojot izglītojamo grupu skaitu, ēdināšanu plāno atšķirīgi, kopīgi risinot šos jautājumus ar ēdināšanas pakalpojuma sniedzēju. * Visas izglītības iestādes ievēro noteiktās prasības izglītojamo ēdināšanas organizēšanai, t.sk.: * mazgāt rokas pirms un pēc ēdamzāles apmeklējuma; * maksimāli novērst drūzmēšanos pie ēdamzāles, plānojot ēšanas laikus pa klašu grupām; * pēc iespējas izvērtēt ēdamgaldu izvietojuma maiņu, lai tiktu ievērota noteiktā distance starp izglītojamo grupām; * veicināt izglītojamo pieteikšanos uz kompleksajām pusdienām (iepriekšēja samaksa par nākamo nedēļu), lai novērstu izglītojamo, kuri izvēlas ēdienus/dzērienus no brīvās izvēles pusdienu ēdienkartes, maksājot uz vietas, drūzmēšanos pie ēdienu izdales līnijas; * noteikt atbildīgo personu dežūras (piem., skolotāji, medmāsa) ēdamzālē, lai uzraudzītu izglītojamo distances ievērošanu pie ēdienu izdales līnijas; * izvietot fiziskas barjeras (organiskā stikla aizsargbarjera) uzstādīšana pie kasēm ēdienu izdales līnijā, lai novērstu fizisku kontaktu ar izglītojamiem; * saņemot ēdienu izdales līnijā, katram izglītojamam tiek izsniegti galda piederumi, lai to paņemšanai netiktu izmantoti koplietošanas trauki. * Izglītības iestāde izvērtē distancēšanās līniju izvietošanu uz ēdamzāles grīdas. * Ja ēdināšanas telpā vienā laikā saskaras dažādas izglītojamo grupas, izglītības iestāde izvērtē iespēju izvietot aizslietņus starp izglītojamo grupu soliem. * Ja izglītojamie ēd ārpus izglītības iestādes un pēc tam atgriežas iestādē, **izglītojamiem jāievēro obligātās higiēnas prasības**.  1. Koplietošanas gaiteņi:  * Vienai klasei vai pirmsskolas izglītības iestādes grupai nav jāievēro distancēšanās; * Dzēsts * Dzēsts  1. Ģērbtuves izmantošana skolās:  * Ņemot vērā, ka inficēšanās ir iespējama, ja personu cieša saskare telpās pārsniedz 15 minūtes, ģērbtuves var izmantot kā ierasts, pārbaudot, vai skolēni tajās neuzturas ilgāk kā nepieciešams, lai novietotu vai uzvilktu virsdrēbes un vai mācību process organizēts tā, lai vienlaikus ģērbtuvēs nav pārāk liels skolēnu skaits.  1. Ģērbtuves izmantošana pirmsskolas izglītības iestādēs:  * Vecāki bērnus pavada līdz pii ieejas durvīm un nodod skolotājam, iekštelpās atrodas tikai izglītojamie un darbinieki; * Izglītības iestādes atbildīgās personas informē par šo kārtību izglītojamos vai likumiskos pārstāvjus.  1. Labierīcību telpas:  * Uzraudzīt, lai labierīcību telpās vienlaikus nav vairāk personu, cik tajās ir faktiski izmantojamie sēdpodi un/vai pisuāri; * Izvietot atgādinājumus par personu skaita ievērošanu un nepulcēties, ja tas nav nepieciešams; * Atgādināt mazgāt rokas pēc labierīcību apmeklējuma.  1. Sporta ģērbtuves:  * Ģērbtuvi vienlaikus izmanto viena izglītojamo grupa; * Nākamā izglītojamo grupa ģērbtuvē neienāk, kamēr iepriekšējā nav atstājusi ģērbtuvi. | * Izglītības iestādes noteiktā uzturēšanās kārtība izglītības iestādē. * Izglītības iestādes rīkojums par mācību procesa organizēšanu.   *No 25.01.2021. norma nav spēkā, bet jāseko līdzi MK lēmumiem pirms klātienes mācību procesa atsākšanas.*   * Infografikas par distancēšanās un higiēnas prasību ievērošanu. * Roku higiēnas līdzekļi, kas satur vismaz 70% etanola. * Aizsargbarjeras. * Distancēšanās līnijas. * Aizslietņi. * Infografikas par higiēnas prasību ievērošanu. * Infografika par distancēšanās ievērošanu. * Infografika par distancēšanās ievērošanu. * Infografika par vietu skaitu labierīcību telpu. | * Izglītības iestādes noteiktās atbildīgās personas. |
| Fakultatīvās vai papildu nodarbības | Fakultatīvas nodarbības klātienē nav atļautas. |  | Fakultatīvo un papildu nodarbību vadītāji. |
| Personas, kas ikdienā nestrādā izglītības iestādē | Atļautas tikai 1. un 2. līmeņa profesionālās augstākās izglītības programmu studentiem kvalifikācijas iegūšanai, ievērojot drošības prasības. |  | * Izglītības iestādes noteiktā atbildīgā persona. |
| Izglītības iestādei nepiederošas personas, kas izmanto izglītības iestādes telpas ārpus mācību procesa laika | Ārpus mācību procesa laika skolas var izīrēt telpas izglītības iestādei nepiederošām personām, pārliecinoties, ka šīs personas nesaskaras ar izglītojamiem un pēc tam tiek veikta atbilstoša telpu tīrīšana, virsmu dezinfekcija un telpu vēdināšana. |  | * Izglītības iestādes noteiktā atbildīgā persona. |